Hier onder is 'n opsomming van die voordele wat aan lidmaatskap van Solidariteit verbonde is. Dit is onderworpe aan die grondwet en beleid van die vakbond, asook aan die reëls soos dit in die Reëlboek vervat is, en kan sonder vooraf kennisgewing deur die Hoofraad van Solidariteit gewysig word.
Om dankie te sê vir die lojale steun wat u as lid aan Solidariteit bied, kwalifiseer u vanaf 1 September 2014 vir 20%-afslag op alle akkommodasie by Kokoriba Wildreservaat, Desember-skoolvakansie en Paasnaweek uitgesluit.
Hierdie inisiatief beklemtoon weereens waarom Solidariteit soveel meer as 'n gewone vakbond is.
Alle volopbetaalde lede van die Solidariteit Beweging kwalifiseer vir 20%-afslag by Kokoriba. Lidmaatskap sal nagegaan word voor die afslag toegestaan word. Lede moet self by Kokoriba wees gedurende die tydperk waarvoor hulle 'n bespreking gemaak het. Lede moet hulle lidmaatskapkaart of identiteitsdokument aan die oord se ontvangspersoneel toon. Die afslag geld slegs vir een eenheid per gesin. Ten minste een lid van die gesin moet 'n lid van die Solidariteit Beweging wees.
Alle tariewe is op Kokoriba se webtuiste beskikbaar. Kliek hier vir meer inligting oor Kokoriba.
Besoek gerus die webtuiste by www.kokoriba.co.za of skakel 076 153 0884 of 076 158 0890.
Onthou om te noem dat jy lid is van Solidariteit!
Solidariteit het 'n ooreenkoms met Akademia gesluit waarvolgens lede van die vakbond 20%-afslag by Akademia kry. Dit beloop sowat R4 000 per jaar en indien 'n lid van die vakbond vir 'n driejaardiploma inskryf, kry hy dus tot R12 000 afslag. Die bedrag is gelykstaande aan sowat 11 jaar se Solidariteit-ledegeld. Nóg goeie nuus is dat die Solidariteit Studiefonds R5 miljoen beskikbaar gestel het vir studielenings vir behoeftige Solidariteit-lede wat by Akademia wil studeer. Die afslag en studiehulp is nie net vir lede beskikbaar nie, maar ook vir lede se afhanklike kinders.
Akademia is die eerste been van 'n nuwe privaat Afrikaanse universiteit en is deel van die Solidariteit Beweging. Akademia is by die Departement van Hoër Onderwys geregistreer en sy geakkrediteerde kursusse voldoen aan dieselfde gehaltevereistes as enige ander Suid-Afrikaanse universiteit.
Wil jy registreer?
SMS die woord "registreer" gevolg deur jou naam en van, na 34933. Elke SMS kos R2.
Wil jy meer oor Akademia of oor finansiële hulp vir jou studies by Akademia uitvind?
- Stuur 'n e-pos na navrae@akademia.ac.za
- Besoek www.akademia.ac.za of www.solidariteitbeweging.co.za
Klik hier vir terme en voorwaardes
- Sivielregtelike advies
- Afdeling Algemene Litigasie
- Afdeling vir Beroepsgesondheid en -veiligheid
Gratis regsverteenwoordiging word verskaf vir werkverwante arbeidsake wat na die KVBA of die arbeidshof verwys word.
Solidariteit verleen hulp met betrekking tot ondersoeke deur die Mediese Buro vir Bedryfsiektes en voordele van die Vergoedingskommissaris, asook Rand Mutual en FEMA. Werkverwante ongeskiktheidseise word ook hanteer.
0861 25 24 23 (opsie 2)
Solidariteit se begrafnisvoordeel verander. Die veranderinge tree op 1 Januarie 2015 in werking. Doves is egter tot 31 Desember 2014 die alleen-diensverskaffer.
'n Solidariteit-lid wat daarvoor kwalifiseer, ontvang 'n omvattende begrafnisvoordeel wat ook sy of haar huweliksmaat/genomineerde gade/lewensmaat en afhanklike kinders jonger as 21 jaar insluit. Alle eise moet binne ses maande ná die afsterwe van 'n lid of gade of afhanklike ingedien word.
Klik hier vir die volle besonderhede van die Solidariteit Begrafnisvoordeel.
0861 25 24 23 of skakel jou naaste dienskantoor
'n Bevallingsvoordeel van R1 250 word per kind aan vroulike lede met 12 maande ononderbroke lidmaatskap by Solidariteit betaal. Alle eise moet binne ses maande ná die bevallingsdatum ingedien word.
0861 25 24 23 Voordeel vir permanente mediese ongeskiktheid
'n Eenmalige bedrag van R1 500 ten opsigte van permanente mediese ongeskiktheid vir werk in die arbeidsmark is aan lede met 12 maande ononderbroke lidmaatskap by Solidariteit betaalbaar. Alle eise moet ingedien word binne ses maande na die datum waarop permanente mediese ongeskiktheid vasgestel is.
0861 25 24 23 Bykomende dienste
Solidariteit stel vir lede 'n gratis testament op. Die testament word ook gratis gestoor.
012 362 1552
fineks@wvs.co.za Solidariteit Tydskrif
Die Solidariteit Tydskrif kommunikeer belangrike arbeidskwessies en verwikkelinge in die arbeidsmark aan lede. Die tydskrif verskyn ses keer per jaar.
www.solidariteittydskrif.co.za Weeklikse nuusbrief
Klik hier om in te teken op ons weeklikse nuusbrief Erkenning van vorige lidmaatskap
Nuwe lede by kollektiewe maatskappye wat kan bewys dat hulle onmiddellik voor aansluiting by Solidariteit aan 'n ander vakbond behoort het, is dadelik op vakbondvoordele geregtig, met dien verstande dat indien so 'n lid by aansluiting reeds by litigasie of 'n geskil betrokke is, die Hoofraad die voordele van lidmaatskap na goeddunke kan beperk.
diens@solidariteit.co.za Uitstekende ledediens
Solidariteit se dienssentrum bied 'n eenstop-diens aan lede. Die dienssentrum se hoogs opgeleide personeel is van Maandae tot Donderdae tussen 08:00 en 16:30 en op Vrydae tussen 08:00 en 15:00 beskikbaar om lede se vrae, probleme, klagtes en voorstelle te hanteer.